Laia Peire Marí, graduada en Comunicació Audiovisual: "Volia fer el documental perquè em fa pena com ha canviat Eivissa"

‘Eivissa ja no és Eivissa’ és el títol del documental que ha produït Laia Peire Marí, jove graduada de Comunicació Audiovisual per la Universitat Autònoma de Barcelona, mig catalana mig eivissenca. «És una proposta de websèrie documental sobre la història, la cultura i la gastronomia d'Eivissa», resumeix Peire, que va desenvolupar aquesta proposta com a treball final de grau.